Josef Taus

**Josef TAUS** (naskiĝinta la  en Vieno, mortinta la  estis aŭstra industriulo, manaĝero kaj politikisto de Aŭstria Popola Partio (ÖVP). 
## Vivo 
Devenante el malriĉaj familiaj cirkonstancoj kaj sociigite katolike dum la Dua mondmilito, li perlaboris labore sian universitatan trejniĝon. Eĉ jam malpost fino de la studo de jursciencoj ĉe la universitato de Vieno li deĵoris kiel ekonomika redaktoro ĉe la taggazeto Wiener Zeitung, engaĝiĝis je la katolika sindikataro *ÖAAB* kaj verkis paroladojn por ministroj Eduard Heilingsetzer kaj Josef Klaus. Post la studoj li ekis labori ĉe la Instituto pri socipolitiko kaj socireformo (poste ĝi nomiĝis *Karl-Kummer-Instituto*); tie li konatiĝis kun la posta mentoro kaj filozofo Karl Lugmayer. Multajn jarojn estis Taus mem estro de Kummer-Instituto. 

En la kabineto Klaus II (1966–67) estis Taus ŝatsekretario pri trafiko kaj ŝtatigitaj uzinoj. Taus, kiu ĝuis respekton ankaŭ fare de politike nesampensantaj socialdemokratoj, estis inter 1967 kaj 1975 (do eĉ dum la absoluta parlamentana plejmulto de la socialdemokratoj depost 1970!) ĉefo de la kontrolkomisiono de ÖIG kaj ÖIAG. Inter 1968 kaj 1975, Taus estis prezidanto de la estrarano de la ŝparkasaro *Girozentrale der österreichischen Sparkassen*. 

Inter 1975 kaj 1979 regis estis li partiestro de ÖVP, de 1975 ĝis 1991 parlamentano ĉe Nacia Konsilio kaj ekonomika ĉefspertulo de ÖVP. En la 17.1.1978 li transprenis de Stephan Koren, flanke al Alois Mock, la oficon de klubestro de la ÖVP-parlamentanoj, kion li en septembro 1979 tute cedis al Mock. Dufoje, ĉe la balotoj pri nova parlamento en 1975 kaj ree en 1979, li provis vane detronigi kancelieron Kreisky.

Sekve estis Taus kelkajn jarojn pinte de la akcia societo *Constantia Industrieholding*. Sanigo de la akcia kompanio *KTM* ne sukcesis kaj rezulto estis rompo de kunlaboro kun Turnauer-grupo en la 1989-a jaro (ago kune kun la kolegoj Manfred Leeb kaj Herbert W. Liaunig). Per nove fondita kompantio *Management Trust Holding* (MTH) ili volis fondi aŭstran privatan konzernon kaj aĉeti ŝanceliĝantajn firmaojn. Sekve Taus pli kaj pli retiriĝis de politikaj aferoj. Lia engaĝiĝo ĉe eosteŭropaj ĉeltelefonaj kompanioj kune kun Martin Schlaff (*Mobiltel* en Bulgarujo) konatiĝis publike en la 2005-a jaro okaze de ŝtataj sankcioj fare de Serbujo kontraŭ *Mobtel*.

Taus membris ĉe la katolikaj studentaj korporacioj *K.A.V. Bajuvaria Wien* (ekde 1951; ene de ÖCV) kaj *K.Ö.H.V. Nordgau Wien* (ekde 1963).

## Honoroj 
*  Großes Goldenes Ehrenzeichen mit dem Stern für Verdienste um die Republik Österreich (fare de la Respubliko Aŭstrujo)
* 2003: Großes Goldenes Ehrenzeichen des Landes Steiermark (fare de Stirio)
* 2013: Julius-Raab-Medaille

## Literaturo 
* Jörg Mahlich, Robert Schediwy (eld.): *Zeitzeugen und Gestalter österreichischer Wirtschaftspolitik.* Lit-Verlag, Wien 2008 

## Eksteraj ligiloj 
*parlamenta paĝaro
* ligiloj ĉe DDB
*Friedrich Weissensteiner: "Der brillante Politiker Josef Taus" - ĉe: *Wiener Zeitung*, 31.7.2004 
* sonbendigoj kun Taus - ĉe: *Österreichische Mediathek*

## Notoj 
Kategorio:Aŭstraj politikistoj
Kategorio:Konservativistoj
Kategorio:Aŭstraj industriistoj
Kategorio:Parlamentanoj
Kategorio:Aŭstraj juristoj  
Kategorio:Naskiĝintoj en 1933
Kategorio:Mortintoj en 2024
Kategorio:Naskiĝintoj en Vieno